రఘురామ కృష్ణంరాజు

కనుమురు రఘు రామ కృష్ణంరాజు (జననం 1962 మే 14 )  భారతీయ పారిశ్రామికవేత్త, రాజకీయ నాయకుడు, ఆంధ్రప్రదేశ్ లోని నరసాపురం లోక్ సభ నియోజకవర్గం  నుండి 17 వ లోక్‌సభలో పార్లమెంటు సభ్యుడిగా (ఎంపి) పనిచేస్తున్నారు. వైఎస్‌ఆర్ కాంగ్రెస్ పార్టీ అభ్యర్థిగా 2019 భారత సార్వత్రిక ఎన్నికల్లో విజయం సాధించారు.

ప్రారంభ జీవితం 
రఘు రామ కృష్ణంరాజు మే 14, 1962 న ఆంధ్రప్రదేశ్ లోని విజయవాడలో కనుమురు వెంకట సత్య సూర్యనారాయణ రాజు, అన్నపూర్ణ దంపతులకు జన్మించారు. విశాఖపట్నంలో ఆంధ్ర విశ్వవిద్యాలయంలో మాస్టర్ ఆఫ్ ఫార్మసీ చదివాడు. 

రాజు 1980 లో రామదేవిని వివాహం చేసుకున్నాడు. ఈ దంపతులకు ఒక కుమారుడు, కుమార్తె ఉన్నారు.

రాజకీయ జీవితం 
రఘు రామ కృష్ణరాజు వైయస్ఆర్ కాంగ్రెస్ పార్టీ (వైయస్ఆర్సిపి) రాజకీయ నాయకుడు. 2014 లోక్‌సభ ఎన్నికలకు పార్టీ నామినేషన్‌ను దక్కించుకోలేక 2014 లో పార్టీ నుంచి తప్పుకుని భారతీయ జనతా పార్టీ (బిజెపి) లో చేరారు. 2018 లో బిజెపిని విడిచిపెట్టి, తెలుగు దేశం పార్టీ (టిడిపి) లో చేరారు. అనంతరం 2019 మార్చిలో వైఎస్‌ఆర్‌సిపిలో తిరిగి చేరారు. 

ఆయన 2019 ఎన్నికల్లో నరసాపురం లోక్‌సభ నియోజకవర్గం నుంచి వైఎస్‌ఆర్‌సిపి అభ్యర్థిగా పోటీ చేశారు. టిడిపికి చెందిన వేటుకూరి వెంకట శివరామరాజు  కంటే 31,909 ఓట్ల తేడాతో 38.11% ఓట్లు సాధించి ఎన్నికల్లో విజయం సాధించారు.

మూలాలు 

1962 జననాలు
జీవిస్తున్న ప్రజలు
17వ లోక్‌సభ సభ్యులు
వై.యస్.ఆర్. కాంగ్రెస్ పార్టీ రాజకీయ నాయకులు
విజయవాడ వ్యక్తులు